
DR.31.5.2004 31 

 

  

 Tuan Ismail Sabri bin Yaakob:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat, ada tiga 
Yang Berhormat bangun, Jerai, Kuala Krai .... 

 Dato' Haji Noh bin Haji Omar:  Hendak beri sahabat yang baru ini, Temerloh. 

 Tuan Ismail Sabri bin Yaakob:  Bera. 

 Dato' Haji Noh bin Haji Omar:  Bera.  Bera. 

 Tuan Ismail Sabri bin Yaakob: Yang Berhormat, kalau kita lihat akhbar 
Harakah  sebenarnya, laporan yang dibuat kadang-kadang jelas tidak tepat dan bohong 
sama sekali.  Selalulah, sentiasa, misalnya dari soal penyeksaan terhadap tahanan ISA 
yang kononnya lebih teruk daripada Abu Gharib dan sebagainya. 

 Soalan saya, setujukah Yang Berhormat kepada saya kalau saya katakan 
walaupun dalam keadaan surat khabar yang bohong dan sebagainya kerajaan masih 
tidak mengharamkan akhbar tersebut.  Ini menunjukkan pihak kerajaan memang amat 
liberal di dalam soal kebebasan berakhbar. 

 Tuan Salahuddin bin Ayub:  [Bangun] 

 Tuan R. Karpal Singh:  [Bangun]  

 Dato' Haji Noh bin Haji Omar:  Terima kasih Yang Berhormat, memang 
dasar negara kita mengamalkan dasar yang liberal untuk memberikan kebebasan 
kepada akhbar-akhbar.  Hanya kita akan lihat soalan akhbar-akhbar yang dikeluarkan 
oleh parti politik ini, kita akan lihat sejauh mana kebenaran yang disiarkan.  Kalau kita 
tengok Harakah ini semua cerita pasal politik sahaja.  Oleh itu biarlah disebarkan di 
kalangan ahli-ahlinya sahaja. 

Timbalan Yang di-Pertua [Datuk Lim Si Cheng]: Yang Berhormat, Kubang 
Kerian dan Bukit Gelugor.  Yang Berhormat, adakah ini berkaitan dengan Harakah? 

Dato' Haji Noh bin Haji Omar:  Ini pasal apa? 

Timbalan Yang di-Pertua [Datuk Lim Si Cheng]:  Sudah cukuplah.  Sudah 
berapa minit bangkitkan Harakah. 

Dato' Haji Noh bin Haji Omar:  Okey, saya mesti  bagi. Okey, Yang 
Berhormat hendak  bagi mana?  Saya, mana-mana pun boleh. 

Tuan Salahuddin bin Ayub:  Kubang Kerian. 

Dato' Haji Noh bin Haji Omar:  Itu, pembangkang bincanglah mana-mana 
pun, saya bagi, boleh. 

Tuan Salahuddin bin Ayub:  [Ketawa]  [Dewan riuh] 

Dato' Haji Noh bin Haji Omar:  Jangan gaduh sudah ya? 

Tuan Salahuddin bin Ayub:  Baik, terima kasih Tuan Yang di-Pertua, 
sahabat saya Timbalan Menteri.  Tentang media, pihak media-media main stream 
kerajaan juga berbohong.  TV3 sebagai contoh, RTM saya hendak bagi contoh pada 21 
Mac, pukul lapan malam telah mengatakan Kelantan menang.  Ini pembohongan, ini 
fitnah.  Surat khabar mengatakan begitu juga memutarbelitkan kenyataan hanya 
Kelantan yang miskin.  Hanya Terengganu yang miskin sedangkan wakil-wakil Sabah 
dan Sarawak dia juga dikatakan miskin.  Ini pembohongan. 

Tuan Lim Kit Siang:  [Bangun] 

Dato' Haji Noh bin Haji Omar:  Terima kasih Yang Berhormat.  Perkara 
pembohongan oleh akhbar-akhbar yang dikatakan pro-kerajaan ini dia bangkit dalam 
sesi yang lepas selama empat tahun, itulah yang pembangkang cakap dan saya masih 
ingat Speaker telah membuat keputusan biar rakyat adili sama ada apa yang kita cakap 
ini bohong ataupun tidak, hari ini terbukti bahawa yang kita cakap itu semuanya benar. 

Kalau kita bohong, takkan rakyat boleh sokong kita menang besar dalam 
pilihan raya yang lepas?  Ini biar rakyat yang menjadikan penghakiman, jangan kita 
yang membuat penghakiman kita sendiri Tuan Yang di-Pertua. 

 Tuan R. Karpal Singh:  [Bangun] 



Tuan Ismail Sabri bin Yaakob: [Bangun]. Timbalan Yang di-Pertua [Datuk Lim Si Cheng]: Yang Berhormat, ada tiga Yang Berhormat bangun, Jerai, Kuala Krai .... Dato' Haji Noh bin Haji Omar: Hendak beri sahabat yang baru ini, Temerloh. Tuan Ismail Sabri bin Yaakob: Bera. Dato' Haji Noh bin Haji Omar: Bera. Bera. Tuan Ismail Sabri bin Yaakob: Yang Berhormat, kalau kita lihat akhbar Harakah sebenarnya, laporan yang dibuat kadang-kadang jelas tidak tepat dan bohong sama sekali. Selalulah, sentiasa, misalnya dari soal penyeksaan terhadap tahanan ISA yang kononnya lebih teruk daripada Abu Gharib dan sebagainya. Soalan saya, setujukah Yang Berhormat kepada saya kalau saya katakan walaupun dalam keadaan surat khabar yang bohong dan sebagainya kerajaan masih tidak mengharamkan akhbar tersebut. Ini menunjukkan pihak kerajaan memang amat liberal di dalam soal kebebasan berakhbar. Tuan Salahuddin bin Ayub: [Bangun]. Tuan R. Karpal Singh: [Bangun]. Dato' Haji Noh bin Haji Omar: Terima kasih Yang Berhormat, memang dasar negara kita mengamalkan dasar yang liberal untuk memberikan kebebasan kepada akhbar-akhbar. Hanya kita akan lihat soalan akhbar-akhbar yang dikeluarkan oleh parti politik ini, kita akan lihat sejauh mana kebenaran yang disiarkan. Kalau kita tengok Harakah ini semua cerita pasal politik sahaja. Oleh itu biarlah disebarkan di kalangan ahli-ahlinya sahaja. Timbalan Yang di-Pertua [Datuk Lim Si Cheng]: Yang Berhormat, Kubang Kerian dan Bukit Gelugor. Yang Berhormat, adakah ini berkaitan dengan Harakah?. Dato' Haji Noh bin Haji Omar: Ini pasal apa?. Timbalan Yang di-Pertua [Datuk Lim Si Cheng]: Sudah cukuplah. Sudah berapa minit bangkitkan Harakah. Dato' Haji Noh bin Haji Omar: Okey, saya mesti bagi. Okey, Yang Berhormat hendak bagi mana? Saya, mana-mana pun boleh. Tuan Salahuddin bin Ayub: Kubang Kerian. Dato' Haji Noh bin Haji Omar: Itu, pembangkang bincanglah mana-mana pun, saya bagi, boleh. Tuan Salahuddin bin Ayub: [Ketawa] [Dewan riuh]. Dato' Haji Noh bin Haji Omar: Jangan gaduh sudah ya?. Tuan Salahuddin bin Ayub: Baik, terima kasih Tuan Yang di-Pertua, sahabat saya Timbalan Menteri. Tentang media, pihak media-media main stream kerajaan juga berbohong. TV3 sebagai contoh, RTM saya hendak bagi contoh pada 21 Mac, pukul lapan malam telah mengatakan Kelantan menang. Ini pembohongan, ini fitnah. Surat khabar mengatakan begitu juga memutarbelitkan kenyataan hanya Kelantan yang miskin. Hanya Terengganu yang miskin sedangkan wakil-wakil Sabah dan Sarawak dia juga dikatakan miskin. Ini pembohongan. Tuan Lim Kit Siang: [Bangun]. Dato' Haji Noh bin Haji Omar: Terima kasih Yang Berhormat. Perkara pembohongan oleh akhbar-akhbar yang dikatakan pro-kerajaan ini dia bangkit dalam sesi yang lepas selama empat tahun, itulah yang pembangkang cakap dan saya masih ingat Speaker telah membuat keputusan biar rakyat adili sama ada apa yang kita cakap ini bohong ataupun tidak, hari ini terbukti bahawa yang kita cakap itu semuanya benar. Kalau kita bohong, takkan rakyat boleh sokong kita menang besar dalam pilihan raya yang lepas? Ini biar rakyat yang menjadikan penghakiman, jangan kita yang membuat penghakiman kita sendiri Tuan Yang di-Pertua. Tuan R. Karpal Singh: [Bangun].